Mensieland – A Place Like Home
Mensieland is 'n Christelike privaatskool en ons streef na individuele sorg.
Elke klassie het sy eie juffrou en assistent.
Ons voorsien vir kinders van geboorte – 5 jaar.
Babaland se ruim en skoon babahuis bied baie liefde en verskillende ruimtes vir klein babatjies en kruipertjies.
Ons het 3 mylpaal klassies en die res van die skool is opgedeel in ouderdomsgroepe van 2jr – 5jr.
Ons skoolfonds sluit in:
Daaglikse ontbyt, middagete en versnapperinge
Ons doel is om kinders die geleentheid te bied om te leer in 'n warm, vriendelike en ontspanne omgewing, met verskeie speelondervindings waarin hulle kan ontwikkel tot hul volle potensiaal. Deur te speel leer kinders sosiale vaardighede, selfvertroue, onafhanklikheid, selfuitdrukking en kommunikasie.
Die leerprogram help om u kind se fisiese-, sosiale-, emosionele-, intellektuele- en taalvaardighede te ontwikkel. Elke kind ontwikkel volgens sy eie vermoëns en ons organiseer geleenthede wat aanvaarbaar is vir hul ontwikkelingsbehoeftes, belangstellings en 'n eie leerstyl. Kinders leer deur aktief te ondersoek, deur interaksie met maats en deur met verskeie kunsmateriale te eksperimenteer.
Maandag tot Vrydag vanaf 06:30 tot 17:30
Halfdag: Maandag tot Vrydag vanaf 06:30 tot 13:00
Kinders wat die skool voldag bywoon moet asseblief teen 17:30 reeds opgelaai wees.
'n Boete van R100, vir elke 15 minute of 'n gedeelte daarvan, sal die einde van die maand op u rekening aangedui word, of van u deposito verhaal word, wanneer u u kind laat kom oplaai.
Die skool word GLAD NIE oopgesluit voor 06:30 nie, aangesien die personeel besig is om ander takies in die oggend te verrig.
Verwys asb ook na ons BYSTANDKLUB op bladsy 7.
Neem asb kennis dat die personeel gedurende die vakansies soms om die beurt verlof kry.
Die skool sluit glad nie gedurende die jaar nie, behalwe vir Desembermaand, en skoolvakansiedae. Sien bylaag D vir datums.
Rook is streng verbode op Mensieland se perseel en in die parkeerarea.
U kind/ers moet asb teen 8 uur reeds by die skool wees, aangesien die juffrouens met hul dag se roetine moet begin.
Indien u laat is, moet u self vir u kind se ontbyt sorg. Ontbyt gaan ongelukkig nie uitgehou word nie.
U moet asseblief duidelik op u kind se registrasievorm aandui wie verantwoordelik sal
wees om u kind by die skool te kom oplaai.
Indien 'n ander persoon u kind moet oplaai, moet u asseblief die kantoor vroegtydig daarvan in
kennis stel. U kind se veiligheid kom eerste in hierdie verband.
Kinders moet asb by hul onderskeie klassies opgelaai word in die middae.
Voltooi die uittekenregister.
Kommunikeer ook asb hierdie reëls aan mense wat u kindertjies kom oplaai..
Indien u kind vir enige iets wat in ons kossies voorkom allergies is, moet u asb vir daardie betrokke dag sy/haar eie kossies inpak. Ons kan ongelukkig nie aan almal se dieët-gewoontes aandag skenk nie. 'n Spyskaart sal in ontvangs vertoon word.
Wagklas (vir Peuters en kleuters)
Daar sal in die oggende vanaf 06:30 tot 07:15, en in die middae weer vanaf 16:30 tot 17:30 'n wagklas wees.
U kan u kind/ers by hierdie klassies aflaai in die oggende, en weer hier ontvang in die middae.
Daar sal personeel wees wat hier na u kind/ers sal omsien. In die oggende sal die juffrou of assistent die kinders om 07:15 in die wagklas ontvang en klas toe neem.
Alle vuil klere ens. sal in u kind se sakkie huistoe gestuur word. Maak asb. elke aand seker dat die vuil goedjies uitgehaal word en met skones vervang word.
Rustyd (slegs voldagkinders)
Kinders het 'n rustyd nodig gedurende die dag, sodat hulle kan ontspan en rustig wees. Almal moet rus, en geen uitsondering sal gemaak word nie.
Ons moedig ouers aan om 'n verjaarsdagkoek of ander klein eetgoedjies saam te stuur vir u kind se verjaarsdag, vir die maatjies in sy/haar klas. 'n Tydjie sal ingeruim word om vir die verjaarsdagmaatjie te sing en die verjaarsdageetgoed te geniet. Moet asb geen speelgoedjies stuur nie.
Mensieland het 2 lyne: 'n landlyn en 'n selfoon. Skakel ons gerus op hierdie nommers. Moet asb nie sms'e of BBM's stuur nie. Ons kan nie waarborg dat dit beantwoord gaan word nie. Moet asb ook nie die staf op hul private nommers skakel nie.
Staf kan ook nie gedurende kantoor-ure na die kantoor geroep word vir oproepe nie. Die kantoor sal met graagte u boodskappies aan die staf gaan oordra.
Kleuters moet asseblief nie hulle eie speelgoed (insluitende Cd's, Dvd's of boeke) van die huis af saambring nie. Indien u kind speelgoed bring, sal ons dit bêre, indien ons bewus is daarvan. Indien ons nie bewus is daarvan nie, sal ons geen verantwoordelikheid vir die verlies of skade aan speelgoed aanvaar nie.
Ry asb stadig by die linkerkantste hek in, en parkeer teen een van die grensmure, en ry weer
later stadig uit by die regterkantste hek.
Druk u toeter gedurende die dag by die linkerkantste hek.
Neem asb kennis dat u verantwoordelik is vir u kind se veiligheid op die parkeerterrein.
Moet asb nie voor die stoep of agter die personeel se parkeerplekke parkeer nie. Dit belemmer die verkeersvloei.
Alle beserings wat mag plaasvind deur die verloop van die dag sal aangeteken word in die boodskapboek.
Geen "Potty training" word in die winter gedoen nie. Ons begin na die winter op 1 September daarmee.
Alle voorgeskrewe medisyne moet aangeteken word in die Medisyneboek en moet in die medisynekas geplaas word. (babas in Babaland se medisyne word aan die opsigters oorhandig.)
Dit is u verantwoordelikheid om u kind se medikasie te onthou wanneer u kind opgelaai word. U moet ook met die persone wat u kind kom oplaai reël om dit namens u te neem.
Geen medisyne moet in u kind se sakkie gelos word nie. Daar gaan 'n boete gehef word wanneer ons medisyne in 'n tassie kry.
Geen vitamines sal deur die skool toegedien word nie. Dit moet u asseblief by die huis doen.
as daar sere in u kind se mond voorkom, wat aansteeklik mag wees.
indien u kind 'n veluitslag het, saam met 'n hoë koors. 'n Mediese dokter moet dan bevestig dat dit nie aansteeklik is nie.
'n koors van 38.5 C, tesame met ander siektesimptome soos hoes, moeilik asemhaal,huil, ongewone slaperigheid, lusteloosheid.
enige van die aansteeklike kindersiektes soos TB, Pampoentjies, Impetigo (bak-teriële velinfeksie), Hepatitis A, Waterpokkies, Masels, Kroep, Duitse masels (Rubella), Gordelroos of Keelinfeksies.
Verwys asb ook na ons KINDERKLINIEK.
Daaglikse benodigdhede (vir kleuters en peuters)
Die volgende moet elke dag in u kind se sakkie gepak wees. (Merk alles asb. duidelik)
1 Stelletjie skoon klere, 'n baadjie of truitjie, kousies (vir die winter). (Meer kleertjies indien ons besig is met toiletroetine)
1 Skoon kombersie.
'n Hoed of pet.
Smeer self soggens vir u kind/ers sonbrandroom aan. U kan ook die roompies saamstuur, sodat ons weer in die middag kan aansmeer as dit nodig is.
Weggooidoeke – indien nodig (genoeg vir die typerk wat u kind by die skool is), boudjiesalf en "wet-wipes". (vir Peuters)
'n Klein waterbotteltjie.
'n Dun waslappie.
Daaglikse benodigdhede (vir babas)
3 Stelletjies skoon klere, 'n baadjie of truitjie, kousies (vir die winter) .
Minimum van 8 weggooidoeke, boudjiesalf en "wet-wipes".
Babaformule en bottels wat gesteriliseer is.
Babapap sal in die oggend voorsien word, en fyn kookkos in die middag.
Algemeen (vir babas)
Elke kind sal sy/haar eie mandjie in die babakamer hê, waarin sy/haar doeke, boudjiesalf, wet-wipes ens. geplaas sal word.
Elke baba benodig 'n groot plat kussing, 2 kussingslope, 2 kombersies en 2 paslakens.
Elke baba sal ook sy/haar eie mandjie in die kombuis hê, waarin sy/haar bottels, formule, fopspeen ens. geplaas sal word.
Elke baba sal sy/haar eie campcot hê.
Geen drastoeltjies of stootkarretjies sal by die skool toegelaat word nie, a.g.v. stoorspasie.
Geen pakke doeke nie asseblief. Bring slegs die nodige doeke vir die dag.
U sal 'n kommunikasieboek ontvang. Gaan dit elke aand na vir nuusbriewe ens.
Vir babas en peuters: U moet vir ons alles oor u kind se roetine skryf, bv. drinktye, slaaptye, ens. aangesien ons by u roetine wil inval.
Hierdie boek moet elke dag terug skool toe gestuur word, asseblief.
Skriftelike kennisgewing van een kalendermaand word vereis indien u kind die skool gaan verlaat.
Kinders wat die skool verlaat om Gr R toe te gaan se deposito sal gebruik word as deel van betaling vir die laaste maand. (tensy hulle vanaf Gr R ons naskool sentrum, A Place Like Home ook gaan bywoon. In so geval word die deposito oorgedra.)
Finansies en Fooie per maand
Hierdie boetes sal automaties van u deposito verhaal word.
Mensieland behou die reg om u te oorhandig aan 'n prokureur en u kontrak te beindig indien u nie aan die vereiste voldoen nie.
Daar sal 'n lys opgeplak word in Januarie sodat u kan sien watter aktiwiteite by die skool aangebied word.
Hierdie aktiwiteite word tussen uself en die betrokke persone van die aktiwiteite gereel.
Betaal asb die betrokke aktiwiteite se gelde direk in hulle rekeninge.
Enige navrae of probleme moet ook direk met hulle uitgesorteer word.
Ekstra by Mensieland:
Ons het besef dat daar 'n groot aanvraag is vir wanneer kinders siek word en ouers verlof moet neem om na hulle kinders om te sien. Daarom het ons besluit om 'n "kinderkliniek" of soos ons almal dit ken, 'n "siekeboeg", by die skool oop te maak. Ons het 'n aparte wendy daarvoor ingerig en basiese medisyne en goeie sorg word gebied. Kinders sal in isolasie gehou word en aangesien Mensieland 'n gekwalifiseerde verpleegster en apteekbystand het, kan ons hierdie diens bied.
Indien u gekontak word wanneer u kind siek is, sal ons u die keuse bied om u kind te kom haal of om u kind in die kliniek te laat opneem. Teen geen ekstra koste nie.
Ons het besluit dat dit in die beste belang van elke kind is om al van kleins af te verstaan dat netheid en persoonlike higiëne baie belangrik is. Meisies se lang hare moet asb gevleg wees. U kan dit self by die huis of by ons salon vroeg elke oggend laat doen.
Seuns se hare moet ten alle tye netjies en uit die gesigte wees.
Ons het 'n salon ingerig agter Babaland. Meisies se hare word elke oggend netjies gevleg. Seuns se hare word op aanvraag gesny en netjies gehou. Wanneer ons dink dit is nodig ssal on sook met u kommunikeer. Dit sal gedoen word teen geen ekstra koste nie. Alle mensies by Mensieland sal een keer in twee weke behandel word vir luise. Dit is 'n "maintenance spray" wat aangewend sal word deur ons haarkapster. Hierdie behandeling word gratis aangebied.
Ons het besef dat al hoe meer ouers sukkel om hulle kinders betyds by die skool op te laai in die middag. Ons bied dan vir u die geleentheid om aan te sluit by ons "Bystandklub".
Die klub sal oop wees tot 18h30 in die aande teen 'n vaste fooi van R100 per maand, addisioneel tot die skoolfonds, en daarna R10 per uur vir elke uur wat die diens gebruik word. Ons vra egter dat u ons voor 16:30 sal laat weet as u nie daar sal wees teen gewone toemaak tyd nie, sodat die opsigter kan reëlings tref. Ouers wat nie aangesluit is nie, kan nie gebruik maak van hierdie fasiliteit nie en sal steeds R100 vir elke 15 minute gepenaliseer word op die dag van laatkom.
Daar word 'n musiek les 2 keer per week per klas aangebied deur Mensieland self. Dit sluit instrumente, sang en sommer net lekker ritme en spel in. en Hierdie les word gratis aangebied as deel van ons dagprogram.